Οργανισμός Μη Αντιπροσωπευόμενων Eθνών και Λαών

Ο Οργανισμός Μη Αντιπροσωπευόμενων Εθνών και Λαών (UNPO) είναι ένας διεθνής οργανισμός που ιδρύθηκε για να διευκολύνει τις φωνές μη αντιπροσωπευόμενων και περιθωριοποιημένων εθνών και λαών παγκοσμίως. Δημιουργήθηκε στις 11 Φεβρουαρίου 1991 στη Χάγη. Τα μέλη του είναι: 
 Αυτόχθονες πληθυσμοί που έχουν αυτονομία εντός των Κυρίαρχων χωρών που ζουν ή απλώς υπάρχουν ως εθνικότητα σε μεγάλο ποσοστό (παράδειγμα Ασσύριοι, Κούρδοι - ζουν μοιρασμένοι σε διεθνή σύνορα όπως την Τουρκία, την Συρία, Το Ιράν και το Ιράκ, οι Σάαμι που ζούν στην Λαπωνία, σε τέσσερις χώρες (Νορβηγία, Σουηδία, Φινλανδία και Ρωσία), οι Ουιγούροι της Κίνας, και οι Μπαλούχοι - ζουν μοιρασμένοι σε διεθνή σύνορα όπως το Πακιστάν και το Ιράν, Λουρ και άλλοι)
 Άπατρεις πληθυσμοί όπως οι Αρωμάνοι που ζούν διασκορπισμένοι στα Βαλκάνια σε διάφορες χώρες, οι Βερβέροι - ζουν μοιρασμένοι σε πολλές Αφρικανικές χώρες όπως το Μαρόκο, την Αλγερία, την Τυνησία, το Τσαντ και την Λιβύη και Νομάδες Αφρικανών που ζούν στο Ιράκ και την Υεμένη.
 πληθυσμοί μειονότητων (παράδειγμα οι Λεσγίνοι, οι Άβαροι και οι Δαργίνοι λαοί που ζούν στο Νταγκεστάν της Ρωσικής Ομοσπονδίας, και άλλοι λαοί της Ρωσικής Ομοσπονδίας οι Κιρκάσσιοι, οι Οσσέτιοι (μοιρασμένοι σε Ρωσία και Γεωργία), οι Ινγκουσέτιοι και οι Τσετσένοι στον Ρωσικό Καύκασο, οι Τάταροι της Κριμαίας που ζουν εντός της Ουκρανίας αλλά και στο Καζακστάν, οι Καρακαλπάκοι στο Ουζμπεκιστάν, οι Αβορίγινες της Αυστραλίας και οι Μάορι της Νέας Ζηλανδίας)
 Αυτονομιστές και Εθνικιστές όπως οι Τσάμηδες της Αλβανίας και φυλές της Ινδίας (παράδειγμα οι Ταμίλ) και 
 Κράτη μαριονέτες και μη αναγνωρισμένα (όπως παράδειγμα η Αμπχαζία, το Κοσσυφοπέδιο και η Ταιβάν) ή κατεχόμενα εδάφη (παράδειγμα η ΤΔΒΚ στην Κύπρο, με κυρίαρχη εθνικότητα να είναι οι Τουρκοκύπριοι), η Υπερδνειστερία, δημιουργημένη από Ρώσους αυτονομιστές αντάρτες της Μολδαβίας τον Πόλεμο της Υπερδνειστερίας και η Σομαλιλάνδη, δημιουργημένη από Σομαλούς αντάρτες από τον Σομαλικό Εμφύλιο Πόλεμο. 

Στον Οργανισμό Μη Αντιπροσωπευόμενων Εθνών και Λαών δεν ανήκουν ως μέλη μονάχα οι Ρομά, επειδή είναι διασκορπισμένοι δίχως κράτος καθώς και διάφορες παραστρατιωτικές οργανώσεις χωρών και Εθνικοτήτων (όπως οι Ταλιμπάν του Αφγανιστάν) και θρησκευτικές μειονότητες (όπως οι Αλεβίτες).

Ο Οργανισμός Μη Αντιπροσωπευόμενων Eθνών και Λαών εργάζεται για την ανάπτυξη της κατανόησης και του σεβασμού για το δικαίωμα στην αυτοδιάθεση, παρέχει συμβουλές και υποστήριξη σχετικά με ζητήματα διεθνούς αναγνώρισης και πολιτικής αυτονομίας, εκπαιδεύει ομάδες για το πώς να υπερασπίζονται αποτελεσματικά τους σκοπούς τους και υποστηρίζει άμεσα μια διεθνή απάντηση σε παραβιάσεις των ανθρωπίνων δικαιωμάτων σε βάρος ομάδων μελών της UNPO.

Ορισμένα πρώην μέλη, όπως η Αρμενία, το Ανατολικό Τιμόρ, η Εσθονία, η Λετονία, η Γεωργία και το Παλάου, έχουν αποκτήσει πλήρη ανεξαρτησία και έχουν ενταχθεί στα Ηνωμένα Έθνη. Παλαιότερα ορισμένα έθνη από αυτά ζούσαν μοιρασμένες σε διεθνή σύνορα: οι Αρμένιοι κυρίως σε Σοβιετική Ένωση και Τουρκία, οι Αζέροι κυρίως σε Σοβιετική Ένωση και Ιράν, οι Αλβανοί εκτός από το Αλβανικό κράτος κυρίως σε περιοχές της Γιουγκοσλαβίας όπως το Κόσοβο και το Πόλογκ της σημερινής Βόρειας Μακεδονίας.

 Παραπομπές 

 Εξωτερικοί σύνδεσμοι 




Κατηγορία:Διεθνείς οργανισμοί για τα ανθρώπινα δικαιώματα
Κατηγορία:Διεθνείς μη κερδοσκοπικοί οργανισμοί